A Bizottság 1551/98/EK rendelete

(1998. július 17.)

a gyümölcs- és zöldségágazat termékeire, a feldolgozott gyümölcs- és zöldségtermékekre, illetve részben az élőnövényekre és a virágkertészeti termékekre, valamint az EK-Szerződés II. mellékletében felsorolt egyes termékekre vonatkozó meghatározó ügyleti tények meghatározásáról szóló 293/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 150/95/EK rendelettel [1] módosított, a közös agrárpolitika céljaira alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [2] és különösen annak 6. cikke (2) bekezdésére,

mivel a 293/98/EK bizottsági rendelet [3] meghatározta a gyümölcs- és zöldségágazat termékeire, illetve a feldolgozott gyümölcs- és zöldségtermékekre vonatkozó meghatározó ügyleti tényeket;

mivel a friss gyümölcs és zöldség, illetve a növények és virágok tekintetében a Franciaország tengerentúli megyéi javára meghatározott különleges intézkedések végrehajtására vonatkozó részletes szabályok megállapításáról szóló, 1998. július 16-i 1524/98/EK bizottsági rendelet [4] a 489/97/EK bizottsági rendeletet [5] helyébe lépett, valamint bevezette a legutóbb a 2598/95/EK rendelettel [6] módosított 3763/91/EGK tanácsi rendelet [7] 2. és 14. cikkében az beszerzésre és feldolgozásra külön-külön meghatározott támogatási intézkedéseket; mivel szükség van az említett intézkedésekre vonatkozó meghatározó ügyleti tények megállapítására és a 293/98/EK rendelet ennek megfelelő kiigazítására;

mivel a 3763/91/EGK rendelet 2. cikkében említett beszerzési támogatásra vonatkozó meghatározó ügyleti tényt a legutóbb az 1736/96/EK rendelettel [8] módosított 131/92/EK bizottsági rendelet [9] 3. cikkének (8) bekezdése határozza meg; mivel azonban ennek a támogatásnak folyósítása biztosíték letétbe helyezéséhez kötött; mivel ennek a biztosítéknak az összegét az 1524/98/EK rendelet 3. cikkének (2) bekezdése ECU-ben állapítja meg; mivel rendelkezni kell arról, hogy a meghatározó ügyleti tény ebben az esetben a támogatás igazolására vonatkozó kérelem benyújtásának napja legyen;

mivel a 3763/91/EGK rendelet 14. cikke támogatást határoz meg a gyümölcs és zöldség feldolgozásához; mivel a támogatást akkor folyósítják a feldolgozónak, ha az megfizeti a termelőnek a minimum árat, illetve ha a termelők és a feldolgozók feldolgozási szerződéseket kötnek egymással; mivel a támogatást az említett szerződés keretében leszállított áru mennyisége alapján folyósítják; mivel ezért és tekintettel az érintett piaci szereplők nagy számára, a mezőgazdasági átváltási árfolyamra vonatkozó meghatározó ügyleti tényt a 3813/92/EGK rendelet 6. cikkének (2) bekezdése értelmében és a legutóbb a 961/98/EK rendelettel [10] módosított 1068/93/EGK bizottsági rendelet [11] 10. cikkének (2) bekezdésétől eltérően annak a hónapnak az első napjában kell meghatározni, amelyben a feldolgozó az 1524/98/EK rendelet 22. cikkében említett bizonylatok tanúsága szerint átveszi a termékeket a termelőtől;

mivel az ebben a rendeletben meghatározott különleges meghatározó ügyleti tények megfelelnek a 3813/92/EGK rendelet 6. cikke (2) bekezdésének a), b), c) és d) pontjaiban az alkalmazhatóság, a hasonlóság, a koherencia, a megvalósíthatóság és a hatékonyság tekintetében megállapított szempontoknak;

mivel az e rendeletben előírt intézkedések összhangban állnak a Gyümölcs- és Zöldségpiaci Irányítóbizottság, a Feldolgozottgyümölcs- és Feldolgozottzöldség-piaci Irányítóbizottság és az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

a 293/98/EK rendelet 14. cikke a következőképpen módosul:

1. a jelenlegi (1), (2), (3) és (4) bekezdés számozása (2), (3), (4) és (6) bekezdésre változik;

2. a cikk a következő (1) és (5) bekezdéssel egészül ki:

"(1) Az 1524/98/EGK rendelet 3. cikkének (2) bekezdésében meghatározott biztosítékra alkalmazandó mezőgazdasági átváltási árfolyamra vonatkozó meghatározó ügyleti tény a támogatás igazolására vonatkozó kérelem benyújtásának napja."

"(5) A 3763/91/EGK rendelet 14. cikkében meghatározott feldolgozási támogatásra vonatkozó mezőgazdasági átváltási árfolyamra vonatkozó meghatározó ügyleti tény annak a hónapnak az első napja, amelyben a feldolgozó az 1524/98/EK rendelet 22. cikkének (2) bekezdésében említett bizonylatok tanúsága szerint átveszi a termékeket.";

3. a (2) bekezdésben a "489/97/EK rendelet 10. cikkének (2) bekezdése" szöveg helyébe "az 1524/98/EK rendelet 22. cikkének (2) bekezdése" szöveg lép;

4. a (3) bekezdésben a "489/97/EK rendelet 6. cikke" szöveg helyébe "az 1524/98/EK rendelet 9. cikke" szöveg lép;

5. a (4) bekezdésben a "489/97/EK rendelet 7. cikke" szöveg helyébe "az 1524/98/EK rendelet 10. cikke" szöveg lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1998. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 17-én.

a Bizottság részéről

Franz Fischler

a Bizottság tagja

[1] HL L 22., 1995.1.31., 1. o.

[2] HL L 387., 1992.12.31., 1. o.

[3] HL L 30., 1998.2.5., 16. o.

[4] HL L 201., 1998.7.17., 29. o.

[5] HL L 76., 1997.3.18., 6. o.

[6] HL L 267., 1995.11.9., 1. o.

[7] HL L 356., 1991.12.24., 1. o.

[8] HL L 225., 1996.9.6., 3. o.

[9] HL L 15., 1992.1.22., 13. o.

[10] HL L 135., 1998.5.8., 5. o.

[11] HL L 108., 1993.5.1., 106. o.

--------------------------------------------------